title: Tarybos sprendimas (ES) 2020/1153 2020 m. liepos 30 d. kuriuo skiriami Regionų komiteto nariai ir pakaitiniai nariai

text:
5.8.2020

                  LT

                  Europos Sąjungos oficialusis leidinys

                  L 256/12

         TARYBOS SPRENDIMAS (ES) 2020/1153
         2020 m. liepos 30 d.
         kuriuo skiriami Regionų komiteto nariai ir pakaitiniai nariai
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 300 straipsnio 3 dalį ir 305 straipsnį,
         atsižvelgdama į 2019 m. gegužės 21 d. Tarybos sprendimą (ES) 2019/852, kuriuo nustatoma Regionų komiteto sudėtis (1),
         atsižvelgdama į Bulgarijos, Vokietijos, Kipro, Liuksemburgo ir Maltos Vyriausybių pasiūlymą,
         kadangi:

                     (1)

                     Sutarties 300 straipsnio 3 dalyje numatyta, kad Regionų komitetas turi būti sudarytas iš regionų ir vietos valdžios struktūrų atstovų, kurie turi regiono arba vietos valdžios rinkėjų mandatą arba yra politiškai atskaitingi išrinktai asamblėjai;

                     (2)

                     Sutarties 305 straipsnyje numatyta, kad Regionų komiteto nariai ir tiek pat pakaitinių narių Tarybos skiriami penkerių metų kadencijai pagal kiekvienos valstybės narės pateiktus pasiūlymus;

                     (3)

                     kadangi 2020 m. sausio 25 d. baigėsi Regionų komiteto narių ir pakaitinių narių kadencija, turėtų būti paskirti nauji nariai ir pakaitiniai nariai;

                     (4)

                     2019 m. gruodžio 10 d. Taryba, remdamasi valstybių narių pateiktais pasiūlymais, priėmė Sprendimą (ES) 2019/2157 (2). Tuo sprendimu laikotarpiui nuo 2020 m. sausio 26 d. iki 2025 m. sausio 25 d. paskirti Čekijos, Danijos, Estijos, Kipro, Latvijos, Liuksemburgo, Nyderlandų, Austrijos, Rumunijos, Slovėnijos, Slovakijos ir Švedijos Vyriausybių pasiūlyti nariai ir pakaitiniai nariai. Sprendimu (ES) 2019/2157 tam pačiam laikotarpiui taip pat paskirti Belgijos Vyriausybės pasiūlyti trys nariai, Vokietijos Vyriausybės pasiūlytas 21 narys ir 20 pakaitinių narių, Airijos Vyriausybės pasiūlyti aštuoni nariai ir aštuoni pakaitiniai nariai, Ispanijos Vyriausybės pasiūlyti 16 narių ir 16 pakaitinių narių, Italijos Vyriausybės pasiūlyti 10 narių ir 14 pakaitinių narių, Maltos Vyriausybės pasiūlyti keturi nariai ir keturi pakaitiniai nariai bei Suomijos Vyriausybės pasiūlyti aštuoni nariai ir aštuoni pakaitiniai nariai;

                     (5)

                     2020 m. sausio 20 d. Taryba, remdamasi valstybių narių pateiktais pasiūlymais, priėmė Sprendimą (ES) 2020/102 (3). Tuo sprendimu laikotarpiui nuo 2020 m. sausio 26 d. iki 2025 m. sausio 25 d. paskirti Graikijos, Prancūzijos, Kroatijos, Lietuvos, Vengrijos ir Portugalijos Vyriausybių pasiūlyti nariai ir pakaitiniai nariai, taip pat Belgijos Vyriausybės pasiūlyti keturi nariai ir keturi pakaitiniai nariai, Bulgarijos Vyriausybės pasiūlytas vienas narys, Airijos Vyriausybės pasiūlytas vienas narys ir vienas pakaitinis narys, Ispanijos Vyriausybės pasiūlytas vienas narys ir vienas pakaitinis narys, Italijos Vyriausybės pasiūlyti 14 narių ir 10 pakaitinių narių bei Lenkijos Vyriausybės pasiūlytas 21 narys ir 20 pakaitinių narių;

                     (6)

                     2020 m. vasario 3 d. Taryba, remdamasi valstybių narių pateiktais pasiūlymais, priėmė Sprendimą (ES) 2020/144 (4). Tuo sprendimu laikotarpiui nuo 2020 m. sausio 26 d. iki 2025 m. sausio 25 d. paskirti Ispanijos Vyriausybės pasiūlyti keturi nariai ir keturi pakaitiniai nariai, taip pat Suomijos Vyriausybės pasiūlytas vienas narys ir vienas pakaitinis narys;

                     (7)

                     2020 m. kovo 26 d. Taryba, remdamasi valstybių narių pateiktais pasiūlymais, priėmė Sprendimą (ES) 2020/511 (5). Tuo sprendimu laikotarpiui nuo 2020 m. sausio 26 d. iki 2025 m. sausio 25 d. paskirti Belgijos Vyriausybės pasiūlyti penki nariai ir aštuoni pakaitiniai nariai, Vokietijos Vyriausybės pasiūlytas vienas pakaitinis narys ir Maltos Vyriausybės pasiūlytas vienas narys;

                     (8)

                     2020 m. birželio 8 d., po Jungtinės Karalystės išstojimo iš Sąjungos, kuris teisiškai įsigaliojo 2020 m. vasario 1 d., vadovaudamasi Sprendimu (ES) 2019/852 ir valstybių narių pateiktais pasiūlymais, Taryba priėmė sprendimą (ES) 2020/766 (6). Tuo sprendimu laikotarpiui nuo 2020 m. vasario 1 d. iki 2025 m. sausio 25 d. paskirti Estijos Vyriausybės pasiūlytas vienas papildomas narys ir vienas papildomas pakaitinis narys, Kipro Vyriausybės pasiūlytas vienas papildomas narys ir vienas papildomas pakaitinis narys, taip pat Liuksemburgo Vyriausybės pasiūlytas vienas papildomas narys ir vienas papildomas pakaitinis narys;

                     (9)

                     Sprendimu (ES) 2019/2157 Christakis MELETIES buvo paskirtas Kiprui atstovaujančiu pakaitiniu nariu. Sprendimu (ES) 2020/766 Christakis MELETIES buvo paskirtas Kiprui atstovaujančiu nariu. Todėl priėmus Sprendimą (ES) 2020/766 nuo 2020 m. vasario 1 d. tapo laisva Regionų komiteto pakaitinio nario vieta;

                     (10)

                     Sprendimu (ES) 2019/2157 Gusty GRAAS buvo paskirtas Liuksemburgui atstovaujančiu pakaitiniu nariu. Sprendimu (ES) 2020/766 Gusty GRAAS buvo paskirtas Liuksemburgui atstovaujančiu nariu. Todėl priėmus Sprendimą (ES) 2020/766 nuo 2020 m. vasario 1 d. tapo laisva Regionų komiteto pakaitinio nario vieta;

                     (11)

                     Bulgarijos, Vokietijos ir Maltos Vyriausybės pasiūlė savo kandidatus į joms atstovaujančių narių ir pakaitinių narių vietas. Tie nariai ir pakaitiniai nariai turėtų būti skiriami laikotarpiui nuo 2020 m. sausio 26 d. iki 2025 m. sausio 25 d. Todėl jų skyrimo atžvilgiu šis sprendimas turėtų būti taikomas atgaline data nuo 2020 m. sausio 26 d. Kipro ir Liuksemburgo Vyriausybės pasiūlė savo kandidatus į jiems atstovaujančių pakaitinių narių vietas. Tie pakaitiniai nariai turėtų būti skiriami laikotarpiui nuo 2020 m. vasario 1 d. iki 2025 m. sausio 25 d. Todėl jų skyrimo atžvilgiu šis sprendimas turėtų būti taikomas atgaline data nuo 2020 m. vasario 1 d.,

               PRIĖMĖ ŠĮ SPRENDIMĄ:

            1 straipsnis
            Laikotarpiui nuo 2020 m. sausio 26 d. iki 2025 m. sausio 25 d. Regionų komiteto:

                        —

                        nariais skiriami I priede pagal valstybes nares išvardyti asmenys;

                        —

                        pakaitiniais nariais skiriami II priede pagal valstybes nares išvardyti asmenys.

            2 straipsnis
            Laikotarpiui nuo 2020 m. vasario 1 d. iki 2025 m. sausio 25 d. Regionų komiteto pakaitiniais nariais skiriami šie pagal valstybes nares išvardyti asmenys:
            ΚΥΠΡΟΣ
            Mr Victor HADJIAVRAAM

               Mayor of Morphou

            LUXEMBOURG
            Ms Claire REMMY
            Member of a Local Assembly: Conseil communal de la commune de Strassen.

            3 straipsnis
            Šis sprendimas įsigalioja jo priėmimo dieną.
            1 straipsnis taikomas nuo 2020 m. sausio 26 d.
            2 straipsnis taikomas nuo 2020 m. vasario 1 d.

            Priimta Briuselyje 2020 m. liepos 30 d.

                  Tarybos vardu

                  Pirmininkas

               M. ROTH

            (1)  OL L 139, 2019 5 27, p. 13.

            (2)  2019 m. gruodžio 10 d. Tarybos sprendimas (ES) 2019/2157, kuriuo skiriami Regionų komiteto nariai ir pakaitiniai nariai laikotarpiui nuo 2020 m. sausio 26 d. iki 2025 m. sausio 25 d. (OL L 327, 2019 12 17, p. 78).

            (3)  2020 m. sausio 20 d. Tarybos sprendimas (ES) 2020/102, kuriuo skiriami Regionų komiteto nariai ir pakaitiniai nariai laikotarpiui nuo 2020 m. sausio 26 d. iki 2025 m. sausio 25 d. (OL L 20, 2020 1 24, p. 2).

            (4)  2020 m. vasario 3 d. Tarybos sprendimas (ES) 2020/144, kuriuo skiriami Regionų komiteto nariai ir pakaitiniai nariai laikotarpiui nuo 2020 m. sausio 26 d. iki 2025 m. sausio 25 d. (OL L 32, 2020 2 4, p. 16).

            (5)  2020 m. kovo 26 d. Tarybos sprendimas (ES) 2020/511, kuriuo skiriami Regionų komiteto nariai ir pakaitiniai nariai laikotarpiui nuo 2020 m. sausio 26 d. iki 2025 m. sausio 25 d. (OL L 113, 2020 4 8, p. 18).

            (6)  2020 m. birželio 8 d. Tarybos sprendimas (ES) 2020/766, kuriuo skiriami Regionų komiteto nariai ir pakaitiniai nariai laikotarpiui nuo 2020 m. vasario 1 d. iki 2025 m. sausio 25 d. (OL L 187, 2020 6 12, p. 3).

            I PRIEDAS

               ПРИЛОЖЕНИЕ I - ANEXO I - PŘÍLOHA I - BILAG I - ANHANG I - I LISA - ΠΑΡΑΡΤΗΜΑ Ι - ANNEX I - ANNEXE I - PRILOG I - ALLEGATO I - I PIELIKUMS - I PRIEDAS - I. MELLÉKLET - ANNESS I - BIJLAGE I - ZAŁĄCZNIK I - ANEXO I - ANEXA I - PRÍLOHA I - PRILOGA I - LIITE I - BILAGA I

               Членове/Miembros/Členové/Medlemmer/Mitglieder/Liikmed/Μέλη/Members/Membres/Članovi/Membri/Locekļi/Nariai/Tagok/Membri/Leden/Członkowie/Membros/Membri/Členovia/Člani/Jäsenet/Ledamöter

            БЪЛГАРИЯ
            Mr Ivan ALEKSIEV
            Member of a Local Executive holding an electoral mandate: Pomorie Municipality

            Mr Nedzhmi ALI
            Member of a Local Executive holding an electoral mandate: Dzhebel Municipality

            Ms Malina EDREVA AUDOIN
            Member of a Local Assembly holding an electoral mandate: Sofia Municipal Council

            Mr Emil IVANOV
            Member of a Local Executive holding an electoral mandate: Svoge Municipality

            Mr Pavel GUDZHEROV
            Member of a Local Executive holding an electoral mandate: Rakovski Municipality

            Mr Rumen GUNINSKI
            Member of a Local Executive holding an electoral mandate: Pravets Municipality

            Mr Vladimir MOSKOV
            Member of a Local Executive holding an electoral mandate: Gotse Delchev Municipality

            Mr Stefan RADEV
            Member of a Local Executive holding an electoral mandate: Sliven Municipality

            Mr Radoslav REVANSKI
            Member of a Local Executive holding an electoral mandate: Belitsa Municipality

            Mr Zhivko TODOROV
            Member of a Local Executive holding an electoral mandate: Stara Zagora Municipality

            Mr Zlatko ZHIVKOV
            Member of a Local Executive holding an electoral mandate: Montana Municipality

            DEUTSCHLAND
            Mr Malte KRÜCKELS
            Representative of a regional body with political accountability to an elected Assembly: Landtag Thüringen

            Mr Thomas Gottfried SCHMIDT
            Member of a Regional Assembly: Landtag Sachsen

            Mr Jobst-Hinrich UBBELOHDE
            Representative of a regional body with political accountability to an elected Assembly: Landtag Brandenburg

            II PRIEDAS

               ПРИЛОЖЕНИЕ II - ANEXO II - PŘÍLOHA II - BILAG II - ANHANG II - II LISA - ΠΑΡΑΡΤΗΜΑ ΙΙ - ANNEX II - ANNEXE II - PRILOG II - ALLEGATO II - II PIELIKUMS - II PRIEDAS - II. MELLÉKLET - ANNESS II - BIJLAGE II - ZAŁĄCZNIK II - ANEXO II - ANEXA II - PRÍLOHA II - PRILOGA II - LIITE II - BILAGA II

               Заместник-членове/Suplentes/Náhradníci/Suppleanter/Stellvertreter/Asendusliikmed/Αναπληρωτές/Alternate members/Suppléants/Zamjenici članova/Supplenti/Aizstājēji/Pakaitiniai nariai/Póttagok/Membri Supplenti/Plaatsvervangers/Zastępcy członków/Suplentes/Supleanți/Náhradníci/Nadomestni člani/Varajäsenet/Suppleanter

            БЪЛГАРИЯ
            Mr Daud ALYAOVLU
            Member of a Local Executive holding an electoral mandate: Tsar Kaloyan Municipality

            Mr Dobromir DOBREV
            Member of a Local Executive holding an electoral mandate: Gorna Oryahovitsa Municipality

            Ms Dimitranka KAMENOVA
            Member of a Local Executive holding an electoral mandate: Berkovitsa Municipality

            Мs Cornelia MARINOVA
            Member of a Local Executive holding an electoral mandate: Lovech Municipality

            Ms Sebihan MEHMED
            Member of a Local Executive holding an electoral mandate: Krumovgrad Municipality

            Mr Pencho MILKOV
            Member of a Local Executive holding an electoral mandate: Ruse Municipality

            Ms Ivanka NIKOLOVA
            Member of a Local Executive holding an electoral mandate: Smyadovo Municipality

            Mr Rumen PEHLIVANOV
            Member of a Local Executive holding an electoral mandate: Rudozem Municipality

            Mr Vasko STOILKOV
            Member of a Local Executive holding an electoral mandate: Slivnitsa Municipality

            Mr Atanas STOYANOV
            Member of a Local Executive holding an electoral mandate: Sandanski Municipality

            Mr Lyudmil VESELINOV
            Member of a Local Executive holding an electoral mandate: Popovo Municipality

            Mr Dimitar ZDRAVKOV
            Member of a Local Executive holding an electoral mandate: Sadovo Municipality

            DEUTSCHLAND
            Mr Markus GLEICHMANN
            Member of a Regional Assembly: Landtag Thüringen

            Ms Katja MEIER
            Representative of a regional body with political accountability to an elected Assembly: Landtag Sachsen

            Ms Barbara RICHSTEIN
            Member of a Regional Assembly: Landtag Brandenburg

            MALTA
            Mr Mark GRECH
            Member of a Local Executive: Ħaż-Żabbar Local Council


title: Europos darbuotojų saugos ir sveikatos agentūros Valdančiosios tarybos sprendimas 2019/15 2019 m. gruodžio 11 d. dėl vidaus taisyklių dėl tam tikrų duomenų subjektų teisių apribojimų, susijusių su asmens duomenų tvarkymu EU-OSHA vykdant savo funkcijas

text:
31.8.2020

                  LT

                  Europos Sąjungos oficialusis leidinys

                  L 282/26

         EUROPOS DARBUOTOJŲ SAUGOS IR SVEIKATOS AGENTŪROS VALDANČIOSIOS TARYBOS SPRENDIMAS 2019/15
         2019 m. gruodžio 11 d.
         dėl vidaus taisyklių dėl tam tikrų duomenų subjektų teisių apribojimų, susijusių su asmens duomenų tvarkymu EU-OSHA vykdant savo funkcijas
         EUROPOS DARBUOTOJŲ SAUGOS IR SVEIKATOS AGENTŪROS VALDANČIOJI TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2018 m. spalio 23 d. Europos Parlamento ir Tarybos reglamentą (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (1), ypač į jo 25 straipsnį,
         atsižvelgdama į 2019 m. sausio 16 d. Europos Parlamento ir Tarybos reglamentą (ES) 2019/126, kuriuo įsteigiama Europos darbuotojų saugos ir sveikatos agentūra (EU-OSHA) ir panaikinamas Tarybos reglamentas (EB) Nr. 2062/94 (2),
         atsižvelgdama į EU-OSHA Valdančiosios tarybos darbo tvarkos taisykles,
         atsižvelgdama į 2019 m. spalio 17 d. Europos duomenų apsaugos priežiūros pareigūno (toliau – EDAPP) nuomonę, EDAPP rekomendacijas dėl naujojo reglamento 25 straipsnio ir vidaus taisyklių,
         kadangi:

                     (1)

                     EU-OSHA veiklą vykdo pagal Reglamentą (ES) 2019/126;

                     (2)

                     pagal Reglamento (ES) 2018/1725 25 straipsnio 1 dalį 14–21, 35 ir 36 straipsnių taikymo, taip pat 4 straipsnio taikymo tiek, kiek jo nuostatos atitinka 14–21 straipsniuose numatytas teises ir prievoles, apribojimai turėtų būti nustatomi pagal agentūros priimtas vidaus taisykles, jeigu nėra nustatyti pagal teisės aktus, priimtus remiantis Sutartimis;

                     (3)

                     šios vidaus taisyklės, įskaitant jų nuostatas dėl apribojimo reikalingumo ir proporcingumo įvertinimo, neturėtų būti taikomos, jeigu duomenų subjekto teisių apribojimas yra nustatytas teisės akte, priimtame remiantis Sutartimis;

                     (4)

                     agentūra, vykdydama savo pareigas duomenų subjekto teisių atžvilgiu pagal Reglamentą (ES) 2018/1725, atsižvelgia į tai, ar taikoma kuri nors tame reglamente numatyta išimtis.

                     (5)

                     vykdydama savo administracines funkcijas agentūra gali vykdyti administracinius tyrimus, drausmines procedūras, preliminarią veiklą, susijusią su galimų pažeidimų, apie kuriuos pranešta OLAF, nagrinėjimo bylomis, nagrinėti informavimo apie pažeidimus atvejus, vykdyti (oficialias ir neoficialias) priekabiavimo prevencijos procedūras, nagrinėti vidaus ir išorės skundus, vykdyti vidaus auditus, duomenų apsaugos pareigūno atliekamus tyrimus, kaip numatyta Reglamento (ES) 2018/1725 45 straipsnio 2 dalyje, ir vidaus (IT) saugumo tyrimus; Be to, agentūra gali tvarkyti prašymus susipažinti su darbuotojų medicininiais dokumentais.
                     Agentūra tvarko kelių kategorijų asmens duomenis, įskaitant faktinius duomenis (objektyvius duomenis, kaip antai identifikavimo duomenis, kontaktinius duomenis, profesinius duomenis, administracinius duomenis, iš konkrečių šaltinių gautus duomenis, elektroninius pranešimus ir srauto duomenis) ir (arba) kokybinius duomenis (subjektyvius duomenis, kaip antai su bylomis susijusius duomenis, pavyzdžiui, teisinius motyvus, elgsenos duomenis, vertinimus, veiklos ir poelgių duomenis, duomenis, susijusius su procedūros arba veiklos dalyku arba dėl to pateiktus duomenis);

                     (6)

                     duomenų valdytoja yra agentūra, atstovaujama vykdomojo direktoriaus, neatsižvelgiant į tai, kam duomenų valdytojo funkcijos yra perduodamos agentūros viduje pagal tai, kas yra atsakingas už konkrečias asmens duomenų tvarkymo operacijas;

                     (7)

                     asmens duomenys yra laikomi saugioje elektroninėje aplinkoje arba popieriniu formatu, užtikrinus, kad su jais nebūtų galima neteisėtai susipažinti ir jų nebūtų galima neteisėtai perduoti asmenims, kuriems tų duomenų nebūtina žinoti. Medicininius dokumentus saugo agentūros pasamdytas išorės paslaugų teikėjas. Tvarkomi asmens duomenys yra laikomi ne ilgiau, negu reikia ir tikslinga tiems tikslams, kuriems jie yra tvarkomi, tai yra ne ilgiau, negu nurodyta duomenų apsaugos pranešimuose, pranešimuose apie privatumą arba agentūros įrašuose;

                     (8)

                     šios vidaus taisyklės turėtų būti taikomos visoms duomenų tvarkymo operacijoms, kurias agentūra atlieka vykdydama administracinius tyrimus, drausmines procedūras, preliminarią veiklą, susijusią su galimų pažeidimų, apie kuriuos pranešta OLAF, nagrinėjimo bylomis, pranešimų apie pažeidimus procedūras, (oficialias ir neoficialias) procedūras priekabiavimo atvejais, nagrinėdama vidaus ir išorės skundus, vykdydama vidaus auditus ir duomenų apsaugos pareigūno atliekamus tyrimus, kaip numatyta Reglamento (ES) 2018/1725 45 straipsnio 2 dalyje, (IT) saugumo tyrimus organizacijos viduje arba dalyvaujant išorės subjektams (pvz., CERT-EU), taip pat nagrinėdama prašymus susipažinti su savo medicininiais dokumentais;

                     (9)

                     Šios taisyklės turėtų būti taikomos duomenų tvarkymo operacijoms, kurios atliekamos prieš pradedant pirmiau minėtas procedūras, per tas procedūras ir atliekant stebėseną, kaip buvo atsižvelgta į tų procedūrų rezultatus. Taisyklės taip pat turėtų būti taikomos, kai agentūra teikia su savo vykdomais administraciniais tyrimais nesusijusią pagalbą nacionalinėms institucijoms ir tarptautinėms organizacijoms ir bendradarbiauja su jomis;

                     (10)

                     kai taikomos šios vidaus taisyklės, agentūra turi pagrįsti, kodėl apribojimai demokratinėje visuomenėje yra būtinai reikalinga ir proporcinga priemonė, ir kaip jie atitinka pagrindinių teisių ir laisvių esmę;

                     (11)

                     pagal šią tvarką agentūra, vykdydama pirmiau minėtas procedūras, ypač procedūras, susijusias su teise į informacijos teikimą, teise susipažinti su duomenimis, reikalauti juos ištaisyti, ištrinti, teise apriboti jų tvarkymą, teise į tai, kad apie asmens duomenų saugumo pažeidimą būtų pranešta duomenų subjektui, arba teise į pranešimų konfidencialumą, kaip įtvirtinta Reglamente (ES) 2018/1725, privalo kiek galėdama gerbti duomenų subjektų pagrindines teises;

                     (12)

                     tačiau agentūra gali būti priversta apriboti informacijos teikimą duomenų subjektui arba kitas duomenų subjekto teises tam, kad apsaugotų, visų pirma, savo pačios tyrimus, kitų viešojo sektoriaus institucijų tyrimus ir procedūras bei su jos tyrimais ir kitomis procedūromis susijusių asmenų teises;

                     (13)

                     tad agentūra gali apriboti informaciją, kad apsaugotų tyrimą ir kitų duomenų subjektų pagrindines teises ir laisves;

                     (14)

                     agentūra turėtų periodiškai stebėti, ar sąlygos, dėl kurių taikomas apribojimas, tebetaikomos, o ta apimtimi, kuria tos sąlygos nebetaikomos, panaikinti apribojimą;

                     (15)

                     duomenų valdytojas informuoja duomenų apsaugos pareigūną atidėjimo ir peržiūrų atvejais,

               PRIĖMĖ ŠĮ SPRENDIMĄ:

            1 straipsnis
            Dalykas ir taikymo sritis

               1.   Remiantis Reglamento (ES) 2018/1725 25 straipsniu, šiame sprendime nustatytos taisyklės dėl to, kokiomis sąlygomis agentūra vykdydama 2 dalyje nurodytas procedūras gali apriboti 14–21, 35 ir 36 straipsniuose, taip pat 4 straipsnyje nurodytų teisių taikymą.

               2.   Šis sprendimas taikomas agentūros administracinių funkcijų srityje vykdomoms asmens duomenų tvarkymo operacijoms, kurias ji atlieka vykdydama administracines apklausas, drausmines procedūras, preliminarią veiklą, susijusią su galimų pažeidimų, apie kuriuos pranešta OLAF, nagrinėjimo bylomis, nagrinėdama pranešimus apie pažeidimus, vykdydama (oficialias ir neoficialias) procedūras priekabiavimo atvejais, nagrinėdama vidaus ir išorės skundus, vykdydama vidaus auditus ir duomenų apsaugos pareigūno atliekamus tyrimus, kaip numatyta Reglamento (ES) 2018/1725 45 straipsnio 2 dalyje, (IT) saugumo tyrimus, kurie atliekami organizacijos viduje arba dalyvaujant išorės subjektams (pvz., CERT-EU), užtikrindama civilinių ieškinių vykdymą, taip pat nagrinėdama prašymus susipažinti su savo medicininiais dokumentais.

               3.   Tvarkomi šių kategorijų duomenys: faktiniai duomenys (objektyvūs duomenys, kaip antai identifikavimo duomenys, kontaktiniai duomenys, profesiniai duomenys, administraciniai duomenys, iš konkrečių šaltinių gauti duomenys, elektroniniai pranešimai ir srauto duomenys) ir (arba) kokybiniai duomenys (subjektyvūs duomenys, kaip antai su bylomis susiję duomenys, pavyzdžiui, teisiniai motyvai, elgsenos duomenys, vertinimai, veiklos ir poelgių duomenys, duomenys, susiję su procedūros arba veiklos dalyku arba dėl to pateikti duomenys).

               4.   Agentūra, vykdydama savo pareigas duomenų subjekto teisių atžvilgiu pagal Reglamentą (ES) 2018/1725, atsižvelgia į tai, ar taikoma kuri nors tame reglamente numatyta išimtis.

               5.   Laikantis šiame sprendime nustatytų sąlygų gali būti apribojamos šios teisės: teisė į informacijos teikimą duomenų subjektams, teisė susipažinti su duomenimis, reikalauti juos ištaisyti, ištrinti, apriboti jų tvarkymą, teisė į tai, kad apie asmens duomenų saugumo pažeidimą būtų pranešta duomenų subjektui, arba teisė į pranešimų konfidencialumą.

            2 straipsnis
            Duomenų valdytojas ir apsaugos priemonės

               1.   Siekiant užtikrinti, kad duomenų saugumas nebūtų pažeistas, duomenys nenutekėtų ir nebūtų neteisėtai atskleisti, įdiegtos šios apsaugos priemonės:

                           a)

                           popieriniai dokumentai laikomi saugiose spintose ir prieiga prie jų suteikiama tik įgaliotiems darbuotojams;

                           b)

                           visi elektroniniai duomenys laikomi naudojantis saugia agentūros saugumo standartus atitinkančia IT taikomąja programa, taip pat specialiuose elektroniniuose aplankuose, prie kurių prieiga suteikiama tik įgaliotiems darbuotojams. Reikiamo lygmens prieiga suteikiama asmeniškai;

                           c)

                           duomenų bazė apsaugoma slaptažodžiu, kuris įvedamas naudojantis vieno prisijungimo sistema ir yra automatiškai susietas su naudotojo identifikavimo kodu ir slaptažodžiu. Keisti naudotojus griežtai draudžiama. E. įrašai laikomi saugiai, užtikrinant juose esančių duomenų konfidencialumą ir privatumą;

                           d)

                           medicininius dokumentus saugantis išorės paslaugų tiekėjo gydytojas yra saistomas specialių sutarčių sąlygų dėl asmens duomenų konfidencialumo ir tvarkymo;

                           e)

                           visi asmenys, turintys prieigą prie duomenų, privalo laikytis įpareigojimo saugoti konfidencialumą.

               2.   Domenų tvarkymo operacijų duomenų valdytoja yra agentūra, atstovaujama vykdomojo direktoriaus, kuris duomenų valdytojo funkciją gali perduoti. Duomenų subjektai informuojami apie įgaliotą duomenų valdytoją duomenų apsaugos pranešimais apie privatumą arba įrašais, skelbiamais agentūros interneto svetainėje ir (arba) intranete.

               3.   1 straipsnio 3 dalyje nurodytas asmens duomenų saugojimo laikotarpis neturi būti ilgesnis, negu reikia tiems tikslams, kuriems duomenys yra tvarkomi. Šis laikotarpis jokiu atveju negali būti ilgesnis už 5 straipsnio 1 dalyje nurodytuose duomenų apsaugos pranešimuose apie privatumą arba įrašuose nustatytą duomenų saugojimo laikotarpį.

               4.   Jeigu agentūra svarsto galimybę taikyti apribojimą, reikia įvertinti riziką duomenų subjektų teisėms ir laisvėms, ypač riziką kitų duomenų subjektų teisėms ir laisvėms bei riziką, kad agentūros tyrimai arba procedūros gali netekti poveikio, pavyzdžiui, kad gali būti sunaikinti įrodymai. Rizika duomenų subjektų teisėms ir laisvėms, pirmiausia, yra rizika reputacijai ir rizika teisei į gynybą bei teisei būti išklausytam, bet tuo neapsiriboja.

            3 straipsnis
            Apribojimai

               1.   Agentūra visus apribojimus taiko tik siekdama užtikrinti:

                           a)

                           valstybių narių valstybės, visuomenės saugumą ar krašto apsaugą;

                           b)

                           nusikalstamų veikų prevenciją, tyrimą, atskleidimą ar patraukimą už jas baudžiamojon atsakomybėn arba bausmių vykdymą, įskaitant apsaugą nuo grėsmių visuomenės saugumui ir jų prevenciją;

                           c)

                           kitų svarbių tikslų, grindžiamų Sąjungos arba valstybės narės bendraisiais viešaisiais interesais, ypač Sąjungos bendros užsienio ir saugumo politikos tikslų arba svarbių Sąjungos arba valstybės narės ekonominių arba finansinių interesų, įskaitant pinigų, biudžeto ir mokesčių reikalus, visuomenės sveikatą ir socialinę apsaugą;

                           d)

                           Sąjungos institucijų ir įstaigų vidaus saugumą, įskaitant jų elektroninių ryšių tinklų saugumą;

                           e)

                           reglamentuojamųjų profesijų etikos pažeidimų prevenciją, tyrimą, nustatymą ir patraukimą baudžiamojon atsakomybėn už juos;

                           f)

                           stebėsenos, tikrinimo ar reguliavimo funkciją, kuri (net jeigu tik kartais) yra susijusi su viešosios valdžios įgaliojimų vykdymu a–c punktuose nurodytais atvejais;

                           g)

                           duomenų subjekto apsaugą arba kitų asmenų teisių ir laisvių apsaugą;

                           h)

                           civilinių ieškinių vykdymo užtikrinimą.

               2.   Konkrečiais atvejais siekdama pirmiau 1 dalyje aprašytų tikslų agentūra gali taikyti apribojimus asmens duomenims, kuriais keičiamasi su Komisijos tarnybomis arba kitomis Sąjungos institucijomis, organais, agentūromis ir tarnybomis, valstybių narių arba trečiųjų šalių kompetentingomis institucijomis arba tarptautinėmis organizacijomis, jeigu:

                           a)

                           naudojimąsi tomis teisėmis ir tų prievolių vykdymą Komisijos tarnybos arba kitos Sąjungos institucijos, organai, agentūros ir tarnybos gali apriboti remdamosi kitais Reglamento (ES) 2018/1725 25 straipsnyje nurodytais teisės aktais, to reglamento IX skyriumi arba kitų Sąjungos institucijų, įstaigų, agentūrų ir tarnybų steigimo aktais;

                           b)

                           naudojimąsi tomis teisėmis ir tų prievolių vykdymą valstybių narių kompetentingos institucijos gali apriboti remdamosi Europos Parlamento ir Tarybos reglamento (ES) 2016/679 (3) 23 straipsnyje nurodytais teisės aktais arba nacionalinėmis priemonėmis, kuriomis į nacionalinę teisę perkeliamos Europos Parlamento ir Tarybos direktyvos (ES) 2016/680 (4) 13 straipsnio 3 dalis, 15 straipsnio 3 dalis arba 16 straipsnio 3 dalis;

                           c)

                           naudojimasis tomis teisėmis ir tų prievolių vykdymas gali kelti grėsmę agentūros bendradarbiavimui su trečiosiomis šalimis arba tarptautinėmis organizacijomis vykdant savo užduotis.

                     Prieš pradėdama taikyti apribojimus pirmos dalies a ir b punktuose nurodytais atvejais, agentūra konsultuojasi su atitinkamomis Komisijos tarnybomis, Sąjungos institucijomis, organais, agentūromis, tarnybomis arba valstybių narių kompetentingomis institucijomis, nebent agentūrai yra aišku, kad galimybė taikyti apribojimą yra numatyta viename iš minėtuose punktuose nurodytų teisės aktų.

               3.   Bet kuris apribojimas turi būti reikalingas ir proporcingas atsižvelgiant į riziką duomenų subjektų teisėms ir laisvėms, ir atitikti demokratinėje visuomenėje galiojančių pagrindinių teisių ir laisvių esmę.

               4.   Jeigu svarstoma galimybė taikyti apribojimą, remiantis šiomis taisyklėmis įvertinamas jo reikalingumas ir proporcingumas. Kiekvienu atveju apribojimas atskaitomybės tikslais yra dokumentuojamas vidaus vertinimo rašte.

               5.   Vos tik aplinkybių, dėl kurių taikytas apribojimas, nelieka, apribojimas kuo greičiau panaikinamas. Ypač tada, kai manoma, kad dėl naudojimosi apribota teise nustatyto apribojimo poveikis neišnyks arba dėl naudojimosi apribota teise nebus pakenkta kitų duomenų subjektų teisėms arba laisvėms.

            4 straipsnis
            Duomenų apsaugos pareigūno atliekama peržiūra

               1.   Jeigu duomenų valdytojas pagal šį sprendimą apriboja duomenų subjektų teisių taikymą arba pratęsia apribojimą, agentūra nepagrįstai nedelsdama informuoja savo duomenų apsaugos pareigūną (toliau – DAP). Duomenų valdytojas leidžia DAP susipažinti su įrašu, kuriame užfiksuotas apribojimo reikalingumo ir proporcingumo įvertinimas, ir įraše užregistruoja datą, kada informavo DAP.

               2.   DAP gali raštu prašyti, kad duomenų valdytojas peržiūrėtų taikomus apribojimus. Duomenų valdytojas informuoja DAP apie prašytos peržiūros rezultatus.

               3.   Duomenų valdytojas informuoja DAP, kai apribojimas panaikinamas.

            5 straipsnis
            Informacijos teikimas duomenų subjektui

               1.   Deramai pagrįstais atvejais ir šiame sprendime nustatytomis sąlygomis duomenų valdytojas gali apriboti teisę gauti informaciją vykdant šias duomenų tvarkymo operacijas:

                           a)

                           vykdant administracinius tyrimus ir drausmines procedūras;

                           b)

                           vykdant preliminarią veiklą, susijusią su galimų pažeidimų, apie kuriuos pranešta OLAF, nagrinėjimo bylomis;

                           c)

                           vykdant informavimo apie pažeidimus procedūras;

                           d)

                           vykdant (oficialias ir neoficialias) procedūras priekabiavimo atvejais;

                           e)

                           nagrinėjant vidaus ir išorės skundus;

                           f)

                           atliekant vidaus auditus;

                           g)

                           vykdant duomenų apsaugos pareigūno atliekamus tyrimus pagal Reglamento (ES) 2018/1725 45 straipsnio 2 dalį;

                           h)

                           vykdant (IT) saugumo tyrimus organizacijos viduje arba dalyvaujant išorės subjektams (pvz., CERT-EU).

                     Duomenų apsaugos pranešimuose apie privatumą arba įrašuose, kaip nurodyta Reglamento (ES) 2018/1725 31 straipsnyje, kurie yra skelbiami agentūros interneto svetainėje ir (arba) intranete ir kuriuose duomenų subjektai informuojami apie savo teises vykstant tam tikrai procedūrai, agentūra pateikia informaciją apie galimą tų teisių apribojimą. Nurodoma, kokios teisės gali būti apribotos, apribojimo priežastys ir galima trukmė.

               2.   Jeigu tai yra proporcinga, nepažeisdama 3 dalies nuostatų agentūra taip pat nepagrįstai nedelsdama raštu informuoja kiekvieną duomenų subjektą, kuris vykdant konkrečią duomenų tvarkymo operaciją yra laikomas suinteresuotuoju subjektu, apie jo teises, susijusias su esamais arba būsimais apribojimais.

               3.   Jeigu agentūra visiškai arba iš dalies apriboja informacijos teikimą 2 dalyje nurodytiems duomenų subjektams, ji užregistruoja apribojimo priežastis ir teisinį pagrindą pagal šio sprendimo 3 straipsnį, taip pat užregistruoja apribojimo reikalingumo ir proporcingumo įvertinimą.
               Įrašas ir, jei tai taikytina, dokumentai, kuriuose nurodomos pagrindinės faktinės ir teisinės aplinkybės, registruojami. Įrašai pateikiami Europos duomenų apsaugos priežiūros pareigūnui, jam paprašius.

               4.   3 dalyje nurodytas apribojimas taikomas tol, kol išnyksta priežastys, dėl kurių jis yra taikomas.
               Jeigu priežasčių taikyti apribojimą nebėra, agentūra pateikia informaciją duomenų subjektui apie pagrindines priežastis, dėl kurių taikomas apribojimas. Kartu agentūra informuoja duomenų subjektą apie teisę bet kuriuo metu pateikti skundą Europos duomenų apsaugos priežiūros pareigūnui arba teisę į teisminį teisių gynimą Europos Sąjungos Teisingumo Teisme.
               Agentūra peržiūri apribojimo taikymą kas šešis mėnesius nuo apribojimo taikymo pradžios ir užbaigus atitinkamą procedūrą arba tyrimą. Vėliau duomenų valdytojas kas šešis mėnesius peržiūri, ar kurį nors apribojimą reikia tikslinti.

            6 straipsnis
            Duomenų subjekto teisė susipažinti su duomenimis

               1.   Deramai pagrįstais atvejais šiame sprendime nustatytomis sąlygomis, kai tai yra reikalinga ir proporcinga, duomenų valdytojas gali apriboti teisę susipažinti su duomenimis vykdant šias duomenų tvarkymo operacijas:

                           a)

                           vykdant administracinius tyrimus ir drausmines procedūras;

                           b)

                           vykdant preliminarią veiklą, susijusią su galimų pažeidimų, apie kuriuos pranešta OLAF, nagrinėjimo bylomis;

                           c)

                           vykdant informavimo apie pažeidimus procedūras;

                           d)

                           vykdant (oficialias ir neoficialias) procedūras priekabiavimo atvejais;

                           e)

                           nagrinėjant vidaus ir išorės skundus;

                           f)

                           atliekant vidaus auditus;

                           g)

                           vykdant duomenų apsaugos pareigūno atliekamus tyrimus pagal Reglamento (ES) 2018/1725 45 straipsnio 2 dalį;

                           h)

                           vykdant (IT) saugumo tyrimus organizacijos viduje arba dalyvaujant išorės subjektams (pvz., CERT-EU).

                           i)

                           nagrinėjant prašymus susipažinti su savo medicininiais dokumentais.

                     Jeigu duomenų subjektai prašo leisti susipažinti su savo asmens duomenimis, kurie yra tvarkomi vienoje arba keliose konkrečiose bylose arba vykdant konkrečią duomenų tvarkymo operaciją, pagal Reglamento (ES) 2018/1725 17 straipsnį agentūra vertina prašymą tik tų asmens duomenų atžvilgiu.

               2.   Jeigu agentūra visiškai arba iš dalies apriboja Reglamento (ES) 2018/1725 17 straipsnyje nurodytą teisę susipažinti su duomenimis, ji atlieka šiuos veiksmus:

                           a)

                           atsakydama į duomenų subjekto prašymą informuoja suinteresuotąjį duomenų subjektą apie taikomą apribojimą, pagrindines jo priežastis, galimybę pateikti skundą Europos duomenų apsaugos priežiūros pareigūnui arba pasinaudoti teisminiu teisių gynimu Europos Sąjungos Teisingumo Teisme;

                           b)

                           vidaus vertinimo rašte dokumentuoja apribojimo priežastis, įskaitant apribojimo reikalingumo, proporcingumo ir trukmės įvertinimą.

                     Apribojimai, susiję su prieiga prie savo medicininių dokumentų, taikytini tik prašymams suteikti tiesioginę prieigą prie psichologinio ir psichiatrinio pobūdžio asmens medicininių duomenų, kai tikėtina, kad prieiga prie tokių duomenų gali kelti pavojų duomenų subjekto sveikatai. Šis apribojimas turi būti proporcingas tam, kas tikrai būtina duomenų subjektui apsaugoti. Prieiga prie tokios informacijos suteikiama tarpininkaujant duomenų subjekto pasirinktam gydytojui. Šiam gydytojui turėtų būti suteikiama prieiga prie visos informacijos ir teisė savo nuožiūra spręsti, kaip ir kokią prieigą suteikti duomenų subjektui.
               Pagal Reglamento (ES) 2018/1725 25 straipsnio 8 dalį a punkte nurodytos informacijos pateikimas gali būti atidėtas, ji gali būti neteikiama arba ją pateikti gali būti atsisakyta, jei dėl jos pateikimo nustatytas apribojimas netektų poveikio.
               Agentūra peržiūri taikomą apribojimą kas šešis mėnesius nuo apribojimo taikymo pradžios ir užbaigus atitinkamą tyrimą. Vėliau duomenų valdytojas kas šešis mėnesius peržiūri, ar kurį nors apribojimą reikia tikslinti.

               3.   Įrašas ir, jei tai taikytina, dokumentai, kuriuose nurodomos pagrindinės faktinės ir teisinės aplinkybės, registruojami. Įrašai pateikiami Europos duomenų apsaugos priežiūros pareigūnui, jam paprašius.

            7 straipsnis
            Teisė reikalauti ištaisyti, ištrinti duomenis ir teisė apriboti duomenų tvarkymą

               1.   Deramai pagrįstais atvejais, šiame sprendime nustatytomis sąlygomis ir jei tai yra reikalinga ir proporcinga, duomenų valdytojas gali apriboti teisę reikalauti duomenis ištaisyti, ištrinti ir teisę apriboti duomenų tvarkymą vykdant šias duomenų tvarkymo operacijas:

                           a)

                           vykdant administracinius tyrimus ir drausmines procedūras;

                           b)

                           vykdant preliminarią veiklą, susijusią su galimų pažeidimų, apie kuriuos pranešta OLAF, nagrinėjimo bylomis;

                           c)

                           vykdant informavimo apie pažeidimus procedūras;

                           d)

                           vykdant (oficialias ir neoficialias) procedūras priekabiavimo atvejais;

                           e)

                           nagrinėjant vidaus ir išorės skundus;

                           f)

                           atliekant vidaus auditus;

                           g)

                           vykdant duomenų apsaugos pareigūno atliekamus tyrimus pagal Reglamento (ES) 2018/1725 45 straipsnio 2 dalį;

                           h)

                           vykdant (IT) saugumo tyrimus organizacijos viduje arba dalyvaujant išorės subjektams (pvz., CERT-EU).

               2.   Jeigu agentūra visiškai arba iš dalies apriboja teisę reikalauti duomenis ištaisyti, ištrinti ir apriboti duomenų tvarkymą, nurodytą Reglamento (ES) 2018/1725 18 straipsnyje, 19 straipsnio 1 dalyje ir 20 straipsnio 1 dalyje, ji atlieka šio sprendimo 6 straipsnio 2 dalyje nurodytus veiksmus ir užregistruoja įrašą pagal šio sprendimo 6 straipsnio 3 dalį.

            8 straipsnis
            Pranešimas apie asmens duomenų saugumo pažeidimą duomenų subjektui ir elektroninių pranešimų konfidencialumas

               1.   Deramai pagrįstais atvejais, šiame sprendime nustatytomis sąlygomis ir jei tai yra reikalinga bei proporcinga, duomenų valdytojas gali apriboti teisę gauti pranešimą apie asmens duomenų saugumo pažeidimą vykdant šias duomenų tvarkymo operacijas:

                           a)

                           vykdant administracinius tyrimus ir drausmines procedūras;

                           b)

                           vykdant preliminarią veiklą, susijusią su galimų pažeidimų, apie kuriuos pranešta OLAF, nagrinėjimo bylomis;

                           c)

                           vykdant informavimo apie pažeidimus procedūras;

                           d)

                           vykdant (oficialias ir neoficialias) procedūras priekabiavimo atvejais;

                           e)

                           nagrinėjant vidaus ir išorės skundus;

                           f)

                           atliekant vidaus auditus;

                           g)

                           vykdant duomenų apsaugos pareigūno atliekamus tyrimus pagal Reglamento (ES) 2018/1725 45 straipsnio 2 dalį;

                           h)

                           vykdant (IT) saugumo tyrimus organizacijos viduje arba dalyvaujant išorės subjektams (pvz., CERT-EU).

               2.   Deramai pagrįstais atvejais, šiame sprendime nustatytomis sąlygomis ir jei tai yra reikalinga ir proporcinga, duomenų valdytojas gali apriboti teisę į elektroninių pranešimų konfidencialumą vykdant šias duomenų tvarkymo operacijas:

                           a)

                           vykdant administracinius tyrimus ir drausmines procedūras;

                           b)

                           vykdant preliminarią veiklą, susijusią su galimų pažeidimų, apie kuriuos pranešta OLAF, nagrinėjimo bylomis;

                           c)

                           vykdant informavimo apie pažeidimus procedūras;

                           d)

                           vykdant oficialias procedūras priekabiavimo atvejais;

                           e)

                           nagrinėjant vidaus ir išorės skundus;

                           f)

                           vykdant (IT) saugumo tyrimus organizacijos viduje arba dalyvaujant išorės subjektams (pvz., CERT-EU).

               3.   Jeigu agentūra apriboja Reglamento (ES) 2018/1725 35 ir 36 straipsniuose nurodytą pranešimą duomenų subjektui apie asmens duomenų saugumo pažeidimą arba elektroninių pranešimų konfidencialumą, ji užfiksuoja ir užregistruoja apribojimo priežastis pagal šio sprendimo 5 straipsnio 3 dalį. Taikoma šio sprendimo 5 straipsnio 4 dalis.

            9 straipsnis
            Įsigaliojimas
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

            Priimta Bilbao 2019 m. gruodžio 11 d.

                  Europos darbuotojų saugos ir sveikatos agentūros vardu

               Christa SCHWENG

                  Valdančiosios tarybos pirmininkė

            (1)  OL L 295, 2018 11 21, p. 39.

            (2)  OL L 30, 2019 1 31, p. 58.

            (3)  2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL L 119, 2016 5 4, p. 1).

            (4)  2016 m. balandžio 27 d. Europos Parlamento ir Tarybos direktyva (ES) 2016/680 dėl fizinių asmenų apsaugos kompetentingoms institucijoms tvarkant asmens duomenis nusikalstamų veikų prevencijos, tyrimo, atskleidimo ar baudžiamojo persekiojimo už jas arba bausmių vykdymo tikslais ir dėl laisvo tokių duomenų judėjimo, ir kuriuo panaikinamas Tarybos pamatinis sprendimas 2008/977/TVR (OL L 119, 2016 5 4, p. 89).


title: Politinio ir saugumo komiteto sprendimas (BUSP) 2020/1250 2020 m. rugsėjo 1 d. dėl Europos Sąjungos BSGP karinės mokymo misijos Centrinės Afrikos Respublikoje (EUTM RCA) ES misijos pajėgų vado skyrimo, kuriuo panaikinamas Sprendimas (BUSP) 2019/1113 (EUTM RCA/2/2020)

text:
4.9.2020

                  LT

                  Europos Sąjungos oficialusis leidinys

                  L 290/14

         POLITINIO IR SAUGUMO KOMITETO SPRENDIMAS (BUSP) 2020/1250
         2020 m. rugsėjo 1 d.
         dėl Europos Sąjungos BSGP karinės mokymo misijos Centrinės Afrikos Respublikoje (EUTM RCA) ES misijos pajėgų vado skyrimo, kuriuo panaikinamas Sprendimas (BUSP) 2019/1113 (EUTM RCA/2/2020)
         POLITINIS IR SAUGUMO KOMITETAS,
         atsižvelgdamas į Europos Sąjungos sutartį, ypač į jos 38 straipsnį,
         atsižvelgdamas į 2016 m. balandžio 19 d. Tarybos sprendimą (BUSP) 2016/610 dėl Europos Sąjungos BSGP karinės mokymo misijos Centrinės Afrikos Respublikoje (EUTM RCA) (1), ypač į jo 5 straipsnio 1 dalį,
         kadangi:

                     (1)

                     Sprendimu (BUSP) 2016/610 Taryba įgaliojo Politinį ir saugumo komitetą (toliau – PSK) pagal Europos Sąjungos sutarties 38 straipsnį priimti atitinkamus sprendimus siekiant vykdyti Europos Sąjungos BSGP karinės mokymo misijos Centrinės Afrikos Respublikoje (toliau – EUTM RCA) politinę kontrolę ir strateginį vadovavimą jai, įskaitant sprendimus dėl vėlesnių ES misijos pajėgų vadų skyrimo;

                     (2)

                     2019 m. birželio 19 d. PSK priėmė Sprendimą (BUSP) 2019/1113 (2), kuriuo EUTM RCA ES misijos pajėgų vadu paskirtas brigados generolas Éric PELTIER;

                     (3)

                     2020 m. liepos 6 d. Karinių misijų planavimo ir vykdymo centro direktorius pasiūlė EUTM RCA ES misijos pajėgų vadu, nuo 2020 m. rugsėjo 19 d. pakeisiančiu brigados generolą Éric PELTIER, skirti pulkininką Paulo Manuel SIMÕES DAS NEVES DE ABREU;

                     (4)

                     2020 m. liepos 10 d. ES karinis komitetas sutiko rekomenduoti, kad PSK patvirtintų šį pasiūlymą;

                     (5)

                     Portugalija nurodė, kad pulkininkui Paulo Manuel SIMÕES DAS NEVES DE ABREU po jo paskyrimo EUTM RCA ES misijos pajėgų vadu bus suteiktas aukštesnis karinis laipsnis – brigados generolo laipsnis;

                     (6)

                     turėtų būti priimtas sprendimas dėl brigados generolo Paulo Manuel SIMÕES DAS NEVES DE ABREU skyrimo. Be to, Sprendimas (BUSP) 2019/1113 turėtų būti panaikintas;

                     (7)

                     pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus,

               PRIĖMĖ ŠĮ SPRENDIMĄ:

            1 straipsnis
            Brigados generolas Paulo Manuel SIMÕES DAS NEVES DE ABREU skiriamas Europos Sąjungos BSGP karinės mokymo misijos Centrinės Afrikos Respublikoje (EUTM RCA) ES misijos pajėgų vadu nuo 2020 m. rugsėjo 19 d.

            2 straipsnis
            Sprendimas (BUSP) 2019/1113 panaikinamas nuo 2020 m. rugsėjo 19 d.

            3 straipsnis
            Šis sprendimas įsigalioja jo priėmimo dieną.

            Priimta Briuselyje 2020 m. rugsėjo 1 d.

                  Politinio ir saugumo komiteto vardu

                  Pirmininkė

               S. FROM-EMMESBERGER

            (1)  OL L 104, 2016 4 20, p. 21.

            (2)  2019 m. birželio 19 d. Politinio ir saugumo komiteto sprendimas (BUSP) 2019/1113 dėl Europos Sąjungos BSGP karinės mokymo misijos Centrinės Afrikos Respublikoje (EUTM RCA) ES misijos pajėgų vado skyrimo (EUTM RCA/1/2019) (OL L 176, 2019 7 1, p. 4).


title: Valstybių narių vyriausybių atstovų sprendimas (ES) 2020/1251, 2020 m. rugsėjo 2 d. kuriuo skiriami trys Teisingumo Teismo teisėjai ir generalinis advokatas

text:
7.9.2020

                  LT

                  Europos Sąjungos oficialusis leidinys

                  L 292/1

         VALSTYBIŲ NARIŲ VYRIAUSYBIŲ ATSTOVŲ SPRENDIMAS (ES) 2020/1251,
         2020 m. rugsėjo 2 d.
         kuriuo skiriami trys Teisingumo Teismo teisėjai ir generalinis advokatas
         EUROPOS SĄJUNGOS VALSTYBIŲ NARIŲ VYRIAUSYBIŲ ATSTOVAI,
         atsižvelgdami į Europos Sąjungos sutartį, ypač į jos 19 straipsnį,
         atsižvelgdami į Sutartį dėl Europos Sąjungos veikimo, ypač į jos 253 ir 255 straipsnius,
         kadangi:

                     (1)

                     2021 m. spalio 6 d. baigiasi keturiolikos Teisingumo Teismo teisėjų ir šešių generalinių advokatų, įskaitant Belgijos Karalystės pasiūlytą teisėją, kadencija. Todėl reikėtų paskirti asmenis į šias pareigas laikotarpiui nuo 2021 m. spalio 7 d. iki 2027 m. spalio 6 d.;

                     (2)

                     buvo pasiūlyta pratęsti Teisingumo Teismo teisėjo Koen LENAERTS kadenciją;

                     (3)

                     be to, pagal Protokolo dėl Europos Sąjungos Teisingumo Teismo statuto Nr. 3 5 ir 7 straipsnius ir atsižvelgiant į Egils LEVITS atsistatydinimą nuo 2019 m. birželio 17 d. likusiam Egils LEVITS kadencijos laikui iki 2024 m. spalio 6 d. turėtų būti paskirtas Teisingumo Teismo teisėjas;

                     (4)

                     šioms pareigoms eiti buvo pasiūlyta Ineta ZIEMELE kandidatūra;

                     (5)

                     pagal minėtas Protokolo nuostatas ir atsižvelgiant į Jiří MALENOVSKÝ atsistatydinimą nuo 2020 m. spalio 6 d., likusiam Jiří MALENOVSKÝ kadencijos laikui iki 2024 m. spalio 6 d. turėtų būti paskirtas Teisingumo Teismo teisėjas;

                     (6)

                     šioms pareigoms eiti buvo pasiūlyta Jan PASSER kandidatūra;

                     (7)

                     galiausiai, Jungtinei Karalystei išstojus iš Sąjungos, likusiam Jungtinės Karalystės pasiūlyto generalinio advokato kadencijos laikui iki 2021 m. spalio 6 d. turėtų būti paskirtas Teisingumo Teismo generalinis advokatas;

                     (8)

                     šioms pareigoms eiti buvo pasiūlyta Athanasios RANTOS kandidatūra;

                     (9)

                     Sutarties dėl Europos Sąjungos veikimo 255 straipsniu įsteigtas komitetas pateikė palankią nuomonę dėl šių kandidatų tinkamumo eiti Teisingumo Teismo teisėjų ir generalinio advokato pareigas,

               PRIĖMĖ ŠĮ SPRENDIMĄ:

            1 straipsnis
            Koen LENAERTS skiriamas Teisingumo Teismo teisėju laikotarpiui nuo 2021 m. spalio 7 d. iki 2027 m. spalio 6 d.

            2 straipsnis
            Ineta ZIEMELE skiriama Teisingumo Teismo teisėja laikotarpiui nuo 2020 m. rugsėjo 7 d. iki 2024 m. spalio 6 d.

            3 straipsnis
            Jan PASSER skiriamas Teisingumo Teismo teisėju laikotarpiui nuo 2020 m. spalio 6 d. iki 2024 m. spalio 6 d.

            4 straipsnis
            Athanasios RANTOS skiriamas Teisingumo Teismo generaliniu advokatu laikotarpiui nuo 2020 m. rugsėjo 7 d. iki 2021 m. spalio 6 d.

            5 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.

            Priimta Briuselyje 2020 m. rugsėjo 2 d.

                  Pirmininkas

               M. CLAUSS


title: 2019 m. kovo 19 d. Tarybos sprendimas (ES) 2019/453 dėl Europos Sąjungos ir Juodkalnijos susitarimo dėl Europos sienų ir pakrančių apsaugos agentūros Juodkalnijoje vykdomų veiksmų statuso pasirašymo Sąjungos vardu

text:
21.3.2019

                  LT

                  Europos Sąjungos oficialusis leidinys

                  L 79/1

         TARYBOS SPRENDIMAS (ES) 2019/453
         2019 m. kovo 19 d.
         dėl Europos Sąjungos ir Juodkalnijos susitarimo dėl Europos sienų ir pakrančių apsaugos agentūros Juodkalnijoje vykdomų veiksmų statuso pasirašymo Sąjungos vardu
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 77 straipsnio 2 dalies b ir d punktus ir 79 straipsnio 2 dalies c punktą kartu su 218 straipsnio 5 dalimi,
         atsižvelgdama į Europos Komisijos pasiūlymą,
         kadangi:

                     (1)

                     remiantis Europos Parlamento ir Tarybos reglamento (ES) 2016/1624 (1) 54 straipsnio 4 dalimi, kai numatoma, kad Europos sienų ir pakrančių apsaugos būriai bus siunčiami į trečiąsias valstybes, siekiant dalyvauti vykdant veiksmus, o būrio nariai vykdys vykdomuosius įgaliojimus, arba kai to reikės atliekant kitus veiksmus trečiosiose valstybėse, Sąjunga ir atitinkama trečioji valstybė turi sudaryti susitarimą dėl statuso. Toks susitarimas dėl statuso apima visus veiksmams vykdyti būtinus aspektus;

                     (2)

                     2017 m. spalio 16 d. Taryba leido Komisijai pradėti derybas su Juodkalnija dėl susitarimo dėl Europos sienų ir pakrančių apsaugos agentūros Juodkalnijoje vykdomų veiksmų statuso (toliau – Susitarimas);

                     (3)

                     derybos buvo sėkmingai baigtos, 2019 m. vasario 5 d. parafavus Susitarimą;

                     (4)

                     šiuo sprendimu plėtojamos Šengeno acquis nuostatos, kurias įgyvendinant Jungtinė Karalystė nedalyvauja pagal Tarybos sprendimą 2000/365/EB (2); todėl Jungtinė Karalystė nedalyvauja priimant šį sprendimą ir jis nėra jai privalomas ar taikomas;

                     (5)

                     šiuo sprendimu plėtojamos Šengeno acquis nuostatos, kurias įgyvendinant Airija nedalyvauja pagal Tarybos sprendimą 2002/192/EB (3); todėl Airija nedalyvauja priimant šį sprendimą ir jis nėra jai privalomas ar taikomas;

                     (6)

                     pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas. Kadangi šis sprendimas grindžiamas Šengeno acquis, remdamasi to protokolo 4 straipsniu, per šešis mėnesius po to, kai Taryba nusprendžia dėl šio sprendimo, Danija turi nuspręsti, ar jį įtrauks į savo nacionalinę teisę;

                     (7)

                     todėl Susitarimas turėtų būti pasirašytas, o prie susitarimo pridėta bendra deklaracija patvirtinta,

               PRIĖMĖ ŠĮ SPRENDIMĄ:

            1 straipsnis
            Sąjungos vardu patvirtinamas Europos Sąjungos ir Juodkalnijos susitarimo dėl Europos sienų ir pakrančių apsaugos agentūros Juodkalnijoje vykdomų veiksmų statuso pasirašymas su sąlyga, kad minėtas susitarimas bus sudarytas (4).

            2 straipsnis
            Sąjungos vardu patvirtinama prie šio sprendimo pridedama bendra deklaracija.

            3 straipsnis
            Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą Sąjungos vardu.

            4 straipsnis
            Šis sprendimas įsigalioja jo priėmimo dieną.

            Priimta Briuselyje 2019 m. kovo 19 d.

                  Tarybos vardu

                  Pirmininkas

               G. CIAMBA

            (1)  2016 m. rugsėjo 14 d. Europos Parlamento ir Tarybos reglamentas (ES) 2016/1624 dėl Europos sienų ir pakrančių apsaugos pajėgų, kuriuo iš dalies keičiamas Europos Parlamento ir Tarybos reglamentas (ES) 2016/399 ir panaikinami Europos Parlamento ir Tarybos reglamentas (EB) Nr. 863/2007, Tarybos reglamentas (EB) Nr. 2007/2004 ir Tarybos sprendimas 2005/267/EB (OL L 251, 2016 9 16, p. 1).

            (2)  2000 m. gegužės 29 d. Tarybos sprendimas 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas (OL L 131, 2000 6 1, p. 43).

            (3)  2002 m. vasario 28 d. Tarybos sprendimas 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (OL L 64, 2002 3 7, p. 20).

            (4)  Susitarimo tekstas bus paskelbtas kartu su sprendimu dėl jo sudarymo.

            PRIEDAS

               BENDRA DEKLARACIJA DĖL ISLANDIJOS, NORVEGIJOS, ŠVEICARIJOS IR LICHTENŠTEINO

            Europos Sąjungos ir Juodkalnijos susitarimo dėl Europos sienų ir pakrančių apsaugos agentūros Juodkalnijoje vykdomų veiksmų statuso Šalys atkreipia dėmesį į glaudžius Europos Sąjungos ir Norvegijos, Islandijos, Šveicarijos ir Lichtenšteino santykius, visų pirma į 1999 m. gegužės 18 d. ir 2004 m. spalio 26 d. susitarimus dėl tų Šalių asociacijos įgyvendinant, taikant ir plėtojant Šengeno acquis.
            Tokiomis aplinkybėmis pageidautina, kad Norvegijos, Islandijos, Šveicarijos bei Lichtenšteino valdžios institucijos ir Juodkalnija nedelsdamos sudarytų dvišalius susitarimus dėl Europos sienų ir pakrančių apsaugos agentūros Juodkalnijoje vykdomų veiksmų, kurių sąlygos būtų panašios į nustatytąsias Europos Sąjungos ir Juodkalnijos susitarime dėl Europos sienų ir pakrančių apsaugos agentūros Juodkalnijoje vykdomų veiksmų statuso.


title: 2019 m. kovo 19 d. Tarybos sprendimas (ES) 2019/458, kuriuo iš dalies keičiamos Sprendimo 1999/70/EB dėl nacionalinių centrinių bankų išorės auditorių nuostatos dėl Banque centrale du Luxembourg išorės auditoriaus

text:
21.3.2019

                  LT

                  Europos Sąjungos oficialusis leidinys

                  L 79/17

         TARYBOS SPRENDIMAS (ES) 2019/458
         2019 m. kovo 19 d.
         kuriuo iš dalies keičiamos Sprendimo 1999/70/EB dėl nacionalinių centrinių bankų išorės auditorių nuostatos dėl Banque centrale du Luxembourg išorės auditoriaus
         EUROPOS SĄJUNGOS TARYBA,
         atsižvelgdama į prie Europos Sąjungos sutarties ir Sutarties dėl Europos Sąjungos veikimo pridėtą Protokolą Nr. 4 dėl Europos centrinių bankų sistemos ir Europos Centrinio Banko statuto, ypač į jo 27 straipsnio 1 dalį,
         atsižvelgdama į 2019 m. vasario 14 d. Europos Centrinio Banko rekomendaciją, skirtą Europos Sąjungos Tarybai, dėl Banque centrale du Luxembourg išorės auditoriaus (ECB/2019/6) (1),
         kadangi:

                     (1)

                     Europos Centrinio Banko (ECB) ir valstybių narių, kurių valiuta yra euro, nacionalinių centrinių bankų sąskaitų auditą turi atlikti nepriklausomi išorės auditoriai, kuriuos rekomenduoja ECB valdančioji taryba ir tvirtina Europos Sąjungos Taryba;

                     (2)

                        Banque centrale du Luxembourg dabartinio išorės auditoriaus Deloitte Audit SARL įgaliojimai baigėsi po 2018 finansinių metų audito. Todėl būtina paskirti išorės auditorių nuo 2019 finansinių metų;

                     (3)

                        Banque centrale du Luxembourg išorės auditoriumi 2019–2023 finansiniams metams pasirinko Ernst & Young S.A.;

                     (4)

                     ECB valdančioji taryba rekomendavo Ernst & Young S.A. skirti Banque centrale du Luxembourg išorės auditoriumi 2019–2023 finansiniams metams;

                     (5)

                     atsižvelgiant į ECB valdančiosios tarybos rekomendaciją, reikėtų atitinkamai iš dalies pakeisti Tarybos sprendimą 1999/70/EB (2),

               PRIĖMĖ ŠĮ SPRENDIMĄ:

            1 straipsnis
            Sprendimo 1999/70/EB 1 straipsnio 7 dalis pakeičiama taip:

                  „7.   Ernst & Young S.A. patvirtinama Banque centrale du Luxembourg išorės auditoriumi 2019–2023 finansiniams metams.“

            2 straipsnis
            Šis sprendimas įsigalioja pranešimo apie jį dieną.

            3 straipsnis
            Šis sprendimas skirtas ECB.

            Priimta Briuselyje 2019 m. kovo 19 d.

                  Tarybos vardu

                  Pirmininkas

               G. CIAMBA

            (1)  OL C 67, 2019 2 20, p. 1.

            (2)  1999 m. sausio 25 d. Tarybos sprendimas 1999/70/EB dėl nacionalinių centrinių bankų išorės auditorių (OL L 22, 1999 1 29, p. 69).


title: 2019 m. balandžio 15 d. Tarybos sprendimas, kuriuo skiriami Darbuotojų saugos ir sveikatos patariamojo komiteto Belgijai, Graikijai, Prancūzijai ir Maltai atstovaujantys nariai ir pakaitiniai nariai

text:
23.4.2019

                  LT

                  Europos Sąjungos oficialusis leidinys

                  C 142/20

         TARYBOS SPRENDIMAS
         2019 m. balandžio 15 d.
         kuriuo skiriami Darbuotojų saugos ir sveikatos patariamojo komiteto Belgijai, Graikijai, Prancūzijai ir Maltai atstovaujantys nariai ir pakaitiniai nariai
         (2019/C 142/03)
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. liepos 22 d. Tarybos sprendimą, įsteigiantį Darbuotojų saugos ir sveikatos patariamąjį komitetą (1), ypač į jo 3 straipsnį,
         atsižvelgdama į valstybių narių Vyriausybių Tarybai pateiktą kandidatų sąrašą,
         kadangi:

                     (1)

                     2019 m. kovo 12 d. sprendimu (2) Taryba paskyrė Darbuotojų saugos ir sveikatos patariamojo komiteto narius ir pakaitinius narius laikotarpiui nuo 2019 m. kovo 1 d. iki 2022 m. vasario 28 d.;

                     (2)

                     Belgijos, Graikijos ir Maltos Vyriausybės, Belgijos, Graikijos, Prancūzijos ir Maltos darbuotojų organizacijos ir Belgijos, Graikijos, Prancūzijos bei Maltos darbdavių organizacijos pateikė papildomų kandidatūrų kelioms vietoms užimti,

               PRIĖMĖ ŠĮ SPRENDIMĄ:

            1 straipsnis
            Laikotarpiui iki 2022 m. vasario 28 d. Darbuotojų saugos ir sveikatos patariamojo komiteto nariais ir pakaitiniais nariais skiriami:
            I.   VYRIAUSYBIŲ ATSTOVAI

                        Šalis

                        Nariai

                        Pakaitiniai nariai

                        Belgija

                        Godelieve PONNET

                        Véronique CRUTZEN
                        Xavier LEBICHOT

                        Graikija

                        Ioannis KONSTANTAKOPOULOS

                        Georgios GOURZOULIDIS
                        Aggeliki MOIROU

                        Мalta

                        Mark GAUCI

                        David SALIBA
                        Melhino MERCIECA

            II.   PROFESINIŲ SĄJUNGŲ ATSTOVAI

                        Šalis

                        Nariai

                        Pakaitiniai nariai

                        Belgija

                        Caroline VERDOOT

                        Herman FONCK
                        Kris VAN EYCK

                        Graikija

                        Andreas STOIMENIDIS

                        Ioannis ADAMAKIS
                        Alexandros KOMINIS

                        Prancūzija

                        Abderrafik ZAIGOUCHE

                        Edwina LAMOUREUX
                        Jean-Paul ZERBIB

                        Мalta

                        Alfred LIA

                        Edwin BALZAN
                        Anthony CASARU

            III.   DARBDAVIŲ ORGANIZACIJŲ ATSTOVAI

                        Šalis

                        Nariai

                        Pakaitiniai nariai

                        Belgija

                        Kris DE MEESTER

                        Dorothée DUPUIS
                        Marc JUNIUS

                        Graikija

                        Christos KAVALOPOULOS

                        Antonios MEGOULIS
                        Anastasia AVLONITOU

                        Prancūzija

                        Nathalie BUET

                        Franck GAMBELLI
                        Pierre THILLAUD

                        Мalta

                        Abigail MAMO

                        Joe DELIA
                        Andy TANTI

            2 straipsnis
            Narius ir pakaitinius narius, kurių kandidatūros dar nėra pateiktos, Taryba paskiria vėliau.

            3 straipsnis
            Šis sprendimas informavimo tikslais skelbiamas Europos Sąjungos oficialiajame leidinyje.

            Priimta Liuksemburge 2019 m. balandžio 15 d.

                  Tarybos vardu

                  Pirmininkas

               P. DAEA

            (1)  OL C 218, 2003 9 13, p. 1.

            (2)  OL C 100, 2019 3 15, p. 1.


title: 2019 m. balandžio 4 d. Europos Centrinio Banko sprendimas (ES) 2019/669, kuriuo iš dalies keičiamas Sprendimas ECB/2013/10 dėl eurų banknotų nominalų, specifikacijų, atkūrimo, keitimo ir išėmimo iš apyvartos (ECB/2019/9)

text:
29.4.2019

                  LT

                  Europos Sąjungos oficialusis leidinys

                  L 113/6

         EUROPOS CENTRINIO BANKO SPRENDIMAS (ES) 2019/669
         2019 m. balandžio 4 d.
         kuriuo iš dalies keičiamas Sprendimas ECB/2013/10 dėl eurų banknotų nominalų, specifikacijų, atkūrimo, keitimo ir išėmimo iš apyvartos (ECB/2019/9)
         EUROPOS CENTRINIO BANKO VALDANČIOJI TARYBA,
         atsižvelgdama į Sutartį dėl Europos Sąjungos veikimo, ypač į jos 128 straipsnio 1 dalį,
         atsižvelgdama į Europos centrinių bankų sistemos ir Europos Centrinio Banko statutą, ypač į jo 16 straipsnį,
         kadangi:

                     (1)

                     2013 m. balandžio 19 d. Europos Centrinis Bankas (ECB) priėmė Sprendimą ECB/2013/10 (1), kuriuo nustatė keletą techninių standartų, taikytinų tiek dabartinėms, tiek būsimoms eurų banknotų serijoms, ir patikslino kai kurias su eurų banknotais susijusias taisykles ir procedūras;

                     (2)

                     ECB nusprendė pakeisti eurų banknotų antrąją seriją, vadinamą serija „Europa“. 100 eurų ir 200 eurų nominalų banknotų aukštis turi būti sumažintas;

                     (3)

                     2016 m. gegužės 4 d. Valdančioji taryba nusprendė iš serijos „Europa“ išimti 500 eurų nominalo banknotus;

                     (4)

                     be to, 2013 m. įstojus Kroatijai, ant antrosios serijos eurų banknotų 50, 100 ir 200 eurų nominalų turi būti pateikta ECB pavadinimo santrumpa kroatų kalba. Ši santrumpa turi būti pridėta prie dizaino elemento, kuriame nurodyti variantai Europos Sąjungos oficialiosiomis kalbomis;

                     (5)

                     siekiant nuoseklumo, ribinė vertė reikalavimui pateikti dokumentus dėl eurų banknotų kilmės ir kliento tapatybės duomenis arba, jei taikytina, Europos Parlamento ir Tarybos direktyvoje (ES) 2015/849 (2) apibrėžto tikrojo savininko tapatybės duomenis, turėtų būti padidinta iki 10 000 EUR. Padidinus ribinę vertę, ji bus suderinta su ribine verte, taikoma pagal Direktyvą (ES) 2015/849 prekėmis prekiaujančių asmenų atveju, kai vykdomų arba gaunamų mokėjimų suma grynaisiais pinigais yra nemažesnė kaip 10 000 EUR;

                     (6)

                     reikia patikslinti, kad sugadinti banknotai gali būti pakeisti, pakeičiant tos pačios vertės bet kokio nominalo banknotais arba pervedant banknotų vertę arba ją kredituojant į pareiškėjo sąskaitą. Turėtų būti patikslinta, kad mokestis už apsaugos nuo vagysčių įrangos sugadintų tikrų eurų banknotų pakeitimą taip pat taikomas tais atvejais, kai pareiškėjas prašo nacionalinio centrinio banko (NCB) pervesti atitinkamų banknotų vertę arba ją kredituoti į jo sąskaitą;

                     (7)

                     todėl reikėtų atitinkamai iš dalies pakeisti Sprendimą ECB/2013/10,

               PRIĖMĖ ŠĮ SPRENDIMĄ:

            1 straipsnis
            Daliniai pakeitimai
            Sprendimas ECB/2013/10 iš dalies keičiamas taip:

                        1)

                        1 straipsnis iš dalies keičiamas taip:

                                    a)

                                    1 dalis pakeičiama taip:

                                       „1.   Pirmosios serijos eurų banknotai yra septynių nominalų eurų banknotai nuo 5 iki 500 eurų. Antrosios serijos eurų banknotai yra šešių nominalų nuo 5 iki 200 eurų. Eurų banknotuose vaizduojama tema „Europos amžiai ir stiliai“ ir jų pagrindinės specifikacijos yra tokios.

                                                   Nominalioji vertė (EUR)

                                                   Matmenys (pirmoji serija)

                                                   Matmenys (antroji serija)

                                                   Vyraujanti spalva

                                                   Dizainas

                                                   5

                                                   120 × 62 mm

                                                   120 × 62 mm

                                                   Pilka

                                                   Klasikinis

                                                   10

                                                   127 × 67 mm

                                                   127 × 67 mm

                                                   Raudona

                                                   Romaninis

                                                   20

                                                   133 × 72 mm

                                                   133 × 72 mm

                                                   Mėlyna

                                                   Gotikos

                                                   50

                                                   140 × 77 mm

                                                   140 × 77 mm

                                                   Oranžinė

                                                   Renesanso

                                                   100

                                                   147 × 82 mm

                                                   147 × 77 mm

                                                   Žalia

                                                   Baroko ir rokoko

                                                   200

                                                   153 × 82 mm

                                                   153 × 77 mm

                                                   Gelsvai ruda

                                                   Plieno ir stiklo architektūra

                                                   500

                                                   160 × 82 mm

                                                   Antrojoje serijoje nėra

                                                   Violetinė

                                                   Modernioji XX a. architektūra“;

                                    b)

                                    2 dalies c punktas pakeičiamas taip:

                                                „c)

                                                ECB pavadinimo santrumpa Europos Sąjungos oficialiųjų kalbų variantais;

                                                            i)

                                                            ant pirmosios serijos eurų banknotų ECB pavadinimo santrumpa pateikiama šiais penkiais oficialiųjų kalbų variantais: BCE, ECB, EZB, EKT ir EKP;

                                                            ii)

                                                            ant antrosios serijos eurų banknotų: 1) 5 eurų, 10 eurų ir 20 eurų nominalų atveju ECB pavadinimo santrumpa pateikiama šiais devyniais oficialiųjų kalbų variantais: BCE, ECB, ЕЦБ, EZB, EKP, EKT, EKB, BĊE ir EBC; 2) 50 eurų, 100 eurų ir 200 eurų nominalų atveju ECB pavadinimo santrumpa pateikiama šiais dešimčia oficialiųjų kalbų variantų: BCE, ECB, ЕЦБ, EZB, EKP, EKT, ESB, EKB, BĊE ir EBC;“;

                        2)

                        3 straipsnio 2 dalies h punktas pakeičiamas taip:

                                    „h)

                                    jei Reglamento (EB) Nr. 1338/2001 6 straipsnio 1 dalyje nurodytos įstaigos ir ūkio subjektai vienu ar daugiau sandorių pateikia keisti sugadintus tikrus eurų banknotus, kurių vertė yra ne mažesnė kaip 10 000 eurų, tos įstaigos ir ūkio subjektai pateikia dokumentus dėl banknotų kilmės ir kliento tapatybės duomenis arba, jei taikytina, Europos Parlamento ir Tarybos direktyvoje (ES) 2015/849 (*1) apibrėžto tikrojo savininko tapatybės duomenis. Ši prievolė taikoma ir tuomet, jei abejojama, ar pasiekta 10 000 eurų vertės riba. Šioje dalyje nustatytos taisyklės nedaro poveikio jokiems griežtesniems tapatybės nustatymo ir atskaitomybės reikalavimams, kuriuos valstybės narės nustatė į nacionalinę teisę perkeldamos Direktyvą (ES) 2015/849.

                           (*1)  2015 m. gegužės 20 d. Europos Parlamento ir Tarybos direktyva (ES) 2015/849 dėl finansų sistemos naudojimo pinigų plovimui ar teroristų finansavimui prevencijos, kuria iš dalies keičiamas Europos Parlamento ir Tarybos reglamentas (ES) Nr. 648/2012 ir panaikinama Europos Parlamento ir Tarybos direktyva 2005/60/EB bei Komisijos direktyva 2006/70/EB (OL L 141, 2015 6 5, p. 73).“;"

                        3)

                        3 straipsnis papildomas šia nauja 4 dalimi:

                           „4.   NCB gali keisti banknotus perduodami banknotų vertę atitinkančius grynuosius pinigus bet kokiu nominalu, pervesdami banknotų vertę į pareiškėjo banko sąskaitą, kurią galima nedviprasmiškai identifikuoti tarptautiniu mokėjimo sąskaitos numerio identifikatoriumi (IBAN), apibrėžtu Europos Parlamento ir Tarybos reglamento (ES) Nr. 260/2012 (*2) 2 straipsnio 15 punkte, arba kredituodami banknotų vertę į pareiškėjo sąskaitą NCB, kaip NCB laiko tinkama.

                           (*2)  2012 m. kovo 14 d. Europos Parlamento ir Tarybos reglamentas (ES) Nr. 260/2012, kuriuo nustatomi kredito pervedimų ir tiesioginio debeto operacijų eurais techniniai ir komerciniai reikalavimai ir iš dalies keičiamas Reglamentas (EB) Nr. 924/2009 (OL L 94, 2012 3 30, p. 22).“;"

                        4)

                        4 straipsnio 1 dalis pakeičiama taip:

                           „1.   Kai Reglamento (EB) Nr. 1338/2001 6 straipsnio 1 dalyje nurodytos įstaigos ir ūkio subjektai, vadovaudamiesi 3 straipsniu, prašo NCB pakeisti apsaugos nuo vagysčių įrangos sugadintus tikrus eurų banknotus, NCB ima iš jų mokestį. Šis mokestis taip pat taikomas nepriklausomai nuo to, ar NCB atlieka pakeitimą grynaisiais pinigais ar pervesdamas banknotų vertę ar ją kredituodamas į sąskaitą.“

            2 straipsnis
            Įsigaliojimas
            Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Priimta Frankfurte prie Maino 2019 m. balandžio 4 d.

                  ECB valdančiosios tarybos vardu

                  ECB Pirmininkas

               Mario DRAGHI

            (1)  2013 m. balandžio 19 d. Sprendimas ECB/2013/10 dėl eurų banknotų nominalų, specifikacijų, atkūrimo, keitimo ir išėmimo iš apyvartos (OL L 118, 2013 4 30, p. 37).

            (2)  2015 m. gegužės 20 d. Europos Parlamento ir Tarybos direktyva (ES) 2015/849 dėl finansų sistemos naudojimo pinigų plovimui ar teroristų finansavimui prevencijos, kuria iš dalies keičiamas Europos Parlamento ir Tarybos reglamentas (ES) Nr. 648/2012 ir panaikinama Europos Parlamento ir Tarybos direktyva 2005/60/EB bei Komisijos direktyva 2006/70/EB (OL L 141, 2015 6 5, p. 73).


title: 2019 m. balandžio 9 d. Europos Centrinio Banko sprendimas (ES) 2019/670, kuriuo iš dalies keičiamas Sprendimas ECB/2014/8 dėl piniginio finansavimo draudimo ir atlyginimo už Vyriausybės indėlius nacionaliniuose centriniuose bankuose (ECB/2019/8)

text:
29.4.2019

                  LT

                  Europos Sąjungos oficialusis leidinys

                  L 113/9

         EUROPOS CENTRINIO BANKO SPRENDIMAS (ES) 2019/670
         2019 m. balandžio 9 d.
         kuriuo iš dalies keičiamas Sprendimas ECB/2014/8 dėl piniginio finansavimo draudimo ir atlyginimo už Vyriausybės indėlius nacionaliniuose centriniuose bankuose (ECB/2019/8)
         EUROPOS CENTRINIO BANKO VALDANČIOJI TARYBA,
         atsižvelgdama į Sutartį dėl Europos Sąjungos veikimo, ypač į jos 132 straipsnio 1 dalies antrą įtrauką,
         atsižvelgdama į Europos centrinių bankų sistemos ir Europos Centrinio Banko statutą, ypač į jo 34 straipsnio 1 dalies antrą įtrauką,
         kadangi:

                     (1)

                     siekiant padėti Valdančiajai tarybai stebėti, kaip laikomasi Sutarties dėl Europos Sąjungos veikimo 123 straipsnyje įtvirtinto piniginio finansavimo draudimo, Sprendime ECB/2014/8 (1) numatomos rinkos palūkanų normos, kurios laikomos atlyginimo už vyriausybių ir valdžios institucijų indėlius jų atitinkamame nacionaliniame centriniame banke viršutinėmis ribomis;

                     (2)

                     siekiant išlaikyti bendros pinigų politikos vientisumą, reikia patikslinti ir atnaujinti atitinkamas rinkos palūkanų normas;

                     (3)

                     todėl reikėtų atitinkamai iš dalies pakeisti Sprendimą ECB/2014/8,

               PRIĖMĖ ŠĮ SPRENDIMĄ:

            1 straipsnis
            Dalinis pakeitimas
            Sprendimas ECB/2014/8 iš dalies keičiamas taip:

                        1 straipsnis iš dalies keičiamas taip:

                                    a)

                                    įterpiamas šis aa punktas:
                                    „aa)   indėlis– kredito likutis eurais ar kita valiuta, kuris atsiranda dėl NCB sąskaitoje laikomų lėšų arba dėl laikinų situacijų, susidariusių dėl kitų NCB teikiamų paslaugų, dėl kurių į to NCB balansą įrašomas įsipareigojimas, ir kurį NCB privalo grąžinti pagal taikytinas sutartines ar reguliavimo sąlygas, įskaitant vienos nakties ir terminuotuosius indėlius;“;

                                    b)

                                    c punktas pakeičiamas taip:
                                    „c)   neužtikrintų sandorių vienos nakties rinkos palūkanų norma: i) vienos nakties indėlių eurais atveju – euro vienos nakties palūkanų vidurkio indeksas (EONIA) arba, nustojus naudoti EONIA, euro trumpalaikio skolinimosi norma (angl. euro short-term rate, €STR); ir ii) vienos nakties indėlių kita valiuta atveju – palyginama palūkanų norma;“;

                                    c)

                                    d punktas pakeičiamas taip:
                                    „d)   užtikrintų sandorių rinkos palūkanų norma: i) terminuotųjų indėlių eurais atveju – panašaus termino STOXX EUR GC Pooling indeksas arba jo atitikmuo, jeigu minėtas indeksas nebenaudojamas arba jis nebelaikomas lyginamuoju indeksu; ir ii) terminuotųjų indėlių kita valiuta atveju – palyginama palūkanų norma.“.

            2 straipsnis
            Įsigaliojimas

               1.   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.

               2.   Jis taikomas nuo 2019 m. spalio 1 d.

            Priimta Frankfurte prie Maino 2019 m. balandžio 9 d.

                  ECB valdančiosios tarybos vardu

                  ECB Pirmininkas

               Mario DRAGHI

            (1)  2014 m. vasario 20 d. Sprendimas ECB/2014/8 dėl piniginio finansavimo draudimo ir atlyginimo už Vyriausybės indėlius nacionaliniuose centriniuose bankuose (OL L 159, 2014 5 28, p. 54).


title: 2019 m. balandžio 30 d. Politinio ir saugumo komiteto sprendimas (BUSP) 2019/783 dėl Europos Sąjungos karinės operacijos Bosnijoje ir Hercegovinoje ES pajėgų vado skyrimo, kuriuo panaikinamas Sprendimas (BUSP) 2018/355 (BiH/28/2019)

text:
16.5.2019

                  LT

                  Europos Sąjungos oficialusis leidinys

                  L 127/11

         POLITINIO IR SAUGUMO KOMITETO SPRENDIMAS (BUSP) 2019/783
         2019 m. balandžio 30 d.
         dėl Europos Sąjungos karinės operacijos Bosnijoje ir Hercegovinoje ES pajėgų vado skyrimo, kuriuo panaikinamas Sprendimas (BUSP) 2018/355 (BiH/28/2019)
         POLITINIS IR SAUGUMO KOMITETAS,
         atsižvelgdamas į Europos Sąjungos sutartį, ypač į jos 38 straipsnį,
         atsižvelgdamas į 2004 m. liepos 12 d. Tarybos bendruosius veiksmus 2004/570/BUSP dėl Europos Sąjungos karinės operacijos Bosnijoje ir Hercegovinoje (1), ypač į jų 6 straipsnio 1 dalį,
         kadangi:

                     (1)

                     pagal Bendrųjų veiksmų 2004/570/BUSP 6 straipsnio 1 dalį Taryba įgaliojo Politinį ir saugumo komitetą (toliau – PSK) priimti atitinkamus sprendimus dėl Europos Sąjungos karinės operacijos Bosnijoje ir Hercegovinoje ES pajėgų vado (toliau – ES pajėgų vadas) skyrimo;

                     (2)

                     2018 m. vasario 27 d. PSK priėmė Sprendimą (BUSP) 2018/355 (2), kuriuo ES pajėgų vadu paskirtas generolas majoras Martin DORFER;

                     (3)

                     ES operacijos vadas rekomendavo naujuoju ES pajėgų vadu, nuo 2019 m. birželio 26 d. pakeisiančiu generolą majorą Martin DORFER, skirti brigados generolą Reinhard TRISCHAK;

                     (4)

                     2019 m. kovo 18 d. ES karinis komitetas pritarė ES pajėgų vado rekomendacijai;

                     (5)

                     todėl Sprendimas (BUSP) 2018/355 turėtų būti panaikintas;

                     (6)

                     pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Europos Sąjungos sprendimus bei veiksmus;

                     (7)

                     2002 m. gruodžio 12 ir 13 d. Kopenhagos susitikime Europos Vadovų Taryba priėmė deklaraciją, kurioje pareiškė, kad „Berlin Plus“ susitarimai bus taikomi ir įgyvendinami tik tose Sąjungos valstybėse narėse, kurios taip pat yra NATO narės arba programos „Partnerystė taikos labui“ narės ir kurios dėl to yra sudariusios dvišalius saugumo susitarimus su NATO,

               PRIĖMĖ ŠĮ SPRENDIMĄ:

            1 straipsnis
            Europos Sąjungos karinės operacijos Bosnijoje ir Hercegovinoje (operacija ALTHEA) ES pajėgų vadu nuo 2019 m. birželio 26 d. skiriamas brigados generolas Reinhard TRISCHAK.

            2 straipsnis
            Sprendimas (BUSP) 2018/355 panaikinamas.

            3 straipsnis
            Šis sprendimas įsigalioja 2019 m. birželio 26 d.

            Priimta Briuselyje 2019 m. balandžio 30 d.

                  Politinio ir saugumo komiteto vardu

                  Pirmininkė

               S. FROM-EMMESBERGER

            (1)  OL L 252, 2004 7 28, p. 10.

            (2)  2018 m. vasario 27 d. Politinio ir saugumo komiteto sprendimas (BUSP) 2018/355 dėl Europos Sąjungos karinės operacijos Bosnijoje ir Hercegovinoje ES pajėgų vado skyrimo, kuriuo panaikinamas Sprendimas (BUSP) 2017/682 (BiH/26/2018) (OL L 68, 2018 3 12, p. 12).


title: 2019 m. gegužės 14 d. Tarybos sprendimas, kuriuo skiriami Darbuotojų saugos ir sveikatos patariamojo komiteto Vengrijai atstovaujantys nariai ir pakaitiniai nariai

text:
16.5.2019

                  LT

                  Europos Sąjungos oficialusis leidinys

                  C 167/2

         TARYBOS SPRENDIMAS
         2019 m. gegužės 14 d.
         kuriuo skiriami Darbuotojų saugos ir sveikatos patariamojo komiteto Vengrijai atstovaujantys nariai ir pakaitiniai nariai
         (2019/C 167/02)
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. liepos 22 d. Tarybos sprendimą, įsteigiantį Darbuotojų saugos ir sveikatos patariamąjį komitetą (1), ypač į jo 3 straipsnį,
         atsižvelgdama į valstybių narių vyriausybių Tarybai pateiktą kandidatų sąrašą,
         kadangi:

                     (1)

                     2019 m. kovo 12 d. (2) ir 2019 m. balandžio 15 d. (3) sprendimais Taryba paskyrė Darbuotojų saugos ir sveikatos patariamojo komiteto narius ir pakaitinius narius laikotarpiui nuo 2019 m. kovo 1 d. iki 2022 m. vasario 28 d.;

                     (2)

                     Vengrijos darbuotojų ir darbdavių organizacijos pateikė papildomų kandidatūrų kelioms vietoms užimti,

               PRIĖMĖ ŠĮ SPRENDIMĄ:

            1 straipsnis
            Laikotarpiui iki 2022 m. vasario 28 d. Darbuotojų saugos ir sveikatos patariamojo komiteto nariais ir pakaitiniais nariais skiriami:
            II.   PROFESINIŲ SĄJUNGŲ ATSTOVAI

                        Šalis

                        Nariai

                        Pakaitiniai nariai

                        Vengrija

                        Károly GYÖRGY

                        László MISKÉRI

            III.   DARBDAVIŲ ORGANIZACIJŲ ATSTOVAI

                        Šalis

                        Nariai

                        Pakaitiniai nariai

                        Vengrija

                        István KOMORÓCZKI

                        Melinda PARRAGHNÉ GÁL
                        Judit H. NAGY

            2 straipsnis
            Narius ir pakaitinius narius, kurių kandidatūros dar nėra pateiktos, Taryba paskiria vėliau.

            3 straipsnis
            Šis sprendimas informavimo tikslais skelbiamas Europos Sąjungos oficialiajame leidinyje.

            Priimta Briuselyje 2019 m. gegužės 14 d.

                  Tarybos vardu

                  Pirmininkas

               P. DAEA

            (1)  OL C 218, 2003 9 13, p. 1.

            (2)  OL C 100, 2019 3 15, p. 1.

            (3)  OL C 142, 2019 4 23, p. 20.